stanford-oval/wikipedia huggingface dataset:
אלאדין (סרט, 1992)
דמויות ומדבבים > דמויות ראשיות

| דמות | תיאור הדמות | מדבבים בגרסה האנגלית | מדבבים בגרסה העברית |
| --- | --- | --- | --- |
| אלאדין | גנב עני אבל טוב לב. נאלץ לגנוב מזון כדי להישאר בחיים. התחזה לנסיך בשם עלי. מאוהב ביסמין. הגיבור הראשי של הסרט. ויינגר שלח קלטת אודישן מהבית עם אימו משחק בתור הג'יני, ואחרי כמה שיחות חוזרות הוא גילה אחרי שישה חודשים שהוא קיבל את התפקיד. | סקוט ויינגר (שירה: בראד קיין) | אלון אופיר |
| ג'יני | ג'יני מצחיק עם כוח כל יכול שיכול להיות מופעל רק כאשר אדונו רוצה בזאת. לבסוף הוא שוחרר מהמנורה שלו בידי אלאדין. קלמנטס ומוסקר כתבו את החלק של הג'יני עבור ויליאמס. | רובין ויליאמס | טוביה צפיר |
| יסמין | נסיכת אגרבה, שעייפה מהחיים בארמון המלכותי. מאוהבת באלאדין. לרקין נבחרה תשעה חודשים לאחר האודישן שלה, והייתה צריכה להתאים את גובה הצליל שלה כדי להגיע לקול שיוצרי הסרט חיפשו לדמות. | לינדה לרקין (שירה: ליאה סלונגה) | רמה מסינגר |
| ג'אפר | יועצו הצמא לכוח של הסולטאן. הרוצה להיות הסולטאן של אגרבה. הנבל הראשי של הסרט. ג'אפר היה אמור להיות במקור דמות חמת מזג, אבל הבמאים החליטו כי נבל רגוע יהיה מפחיד יותר. פרימן היה השחקן הראשון שלוהק, ובילה שנה ותשעה חודשים בהקלטת הדיאלוג שלו. הוא דיבב מחדש את קולו לאחר שויינגר ולרקין לוהקו כי הרגיש ש"ג'אפר צריך להיראות כאיום ממשי לאלאדין ויסמין". אנימטור אנדרס דג'ה ניסה לשלב את הבעות פניו ותנועותיו של פרימן לדמות. | ג'ונתן פרימן | אלי גורנשטיין |
| אבו | קופיף המחמד של אלאדין הלוקה בקלפטומניה. הציל את אלאדין מג'אפר שעמד להורגו. האנימטורים צילמו קופים בגן חיות בסן פרנסיסקו כדי ללמוד את התנועות שאבו היה עושה. בשלוש השנים שנדרשו כדי להקליט את הסרט, ולקר לא נפגש עם ויינגר או עם ויליאמס. ולקר דיבב גם את ראג'ה (הטיגריס של יסמין), ואת מערת הקסמים. | פרנק ולקר | פרנק ולקר |
| מרבד | שטיח בעל יכולת חישה המסוגל לעוף. הציל את אלאדין ואת אבו מן ההרס העצום שנוצר במערה. האנימטור רנדי קרטרייט תיאר את העבודה על השטיח כמאתגרת, שכן הוא רק צורת ריבוע, אשר מבטא את עצמו דרך פנטומימה - "זה כמו לשחק עם אוריגמי". קרטרייט קימט פיסת בד תוך כדי שאייר כדי לראות איך לעשות את התנוחות של השטיח. | ללא קול | ללא קול |
| יאגו | עוזרו התוכי הסרקסטי של ג'אפר. הנבל המשנה של הסרט. האנימטור של יאגו ויל פין ניסה לשלב היבטים מסוימים מהופעתו של גוטפריד לתוך העיצוב של יאגו, במיוחד עיניו העצומות למחצה ושיניו הבולטות. | גילברט גוטפריד | אוהד שחר |
| הסולטאן | השליט הנפוח אך טוב הלב של אגרבה, אשר מנסה נואשות למצוא מחזר לבתו יסמין. היבטים מסוימים של הדמות היו בהשראת הקוסם מארץ עוץ, כדי ליצור דמות סמכותית מגמגמת. | דאגלס סיל | אברהם מור |
דמויות ומדבבים > דמויות משנה

המספר (רובין ויליאמס/ששי קשת): סוחר מסתורי שמספר את סיפורו של אלאדין. הוא מתגורר באגרבה.
גאזים (צ'ארלי אדלר/יהויכין פרידלנדר): גנב שמשתף פעולה עם ג'אפר. הוא נהרג על ידי ראש הטיגריס.
ראש הטיגריס (פרנק ולקר/שמעון כהן): ראש טיגריס ענק עשוי מחול המשמש כשומר לכניסה של מערת הקסמים. הכניסה למערה היא דרך לועו.
ראזול (ג'ים קאמינגס/שמעון כהן): המפקד של המשמר המלכותי באגרבה, לא מחבב את אלאדין ומנסה להוציאו להורג בפקודת ג'אפר.
פאזאל, חכים, נחבי וזגולין (פרנק ולקר, קורי ברטון וג'ף בנט/גיל זמק, יעקוב בוך): שלושה משומרי אגרבה. בסרט של 2019 חכים הוא ראש המשמר במקום ראזול.
אחמד (קורי ברטון/יהויכין פרידלנדר): נסיך שמגיע לאגרבה כדי לחזר אחרי יסמין, באחד הקטעים רב עם אלאדין.
ראג'ה (פרנק ולקר): טיגריס וחיית המחמד של יסמין.
פארוק (ג'ים קאמינגס/יעקב בוך): מוכר פירות בשוק של אגרבה.
עומאר (גיל זמק): מוכר אבטיחים שאלדין גונב ממנו.
פסקול

| מס' | שם | משך |
| --- | --- | --- |
| 1. | לילות ערב  | 1:19 |
| 2. | אגדת המנורה  | 1:25 |
| 3. | צעד לפני  | 2:23 |
| 4. | תמונת רחוב  | 0:55 |
| 5. | אלאדין  | 2:00 |
| 6. | ג'יני - לא היה לך חבר כמותי  | 2:27 |
| 7. | להיות חופשי  | 1:39 |
| 8. | הידד לנסיך עלי  | 2:52 |
| 9. | עולם חדש  | 2:41 |
| 10. | שעתו של ג'אפר  | 2:45 |
| 11. | זה עלי  | 1:05 |
| 12. | סוף העולם  | 1:35 |
| 13. | הנשיקה  | 1:51 |
| 14. | בלילה אפל  | 2:56 |
| 15. | יסמין נמלטת  | 0:47 |
| 16. | כיכר השוק  | 2:37 |
| 17. | מערת הקסמים  | 4:58 |
| 18. | שבועת אלאדין  | 1:52 |
| 19. | הקרב  | 3:38 |
| 20. | סוף טוב העיר אגרבא  | 4:15 |
| 21. | A Whole New World [Aladdin's Theme]  | 4:07 |
מורשת > סרטי המשך וספין-אוף

בעקבות ההצלחה של הסרט הופק סרט המשך ישר לווידאו הנקרא "שובו של ג'אפר" בשנת 1994. סרט ההמשך מתאר דמות חדשה, אביס מאל, המדובב על ידי ג'ייסון אלכסנדר, וכל צוות השחקנים של הסרט המקורי חזרו, חוץ מוויליאמס שהוחלף על ידי דן קסטלנטה, ודאגלס סיל שהוחלף על ידי ואל בטין. העלילה מתמקדת בעיקר בג'אפר הרוצה לנקום באלאדין. עם זאת, הפעם כשיאגו לצד אלאדין, אביס מאל הופך לעוזרו החדש של ג'אפר. זמן קצר לאחר "שובו של ג'אפר", סדרת טלוויזיה על אלאדין שודרה בטלוויזיה. הפרקים התמקדו בהרפתקאותיו של אלאדין לאחר אירועי הסרט השני. בשנת 1996, סרט ההמשך האחרון, "אלאדין ומלך הגנבים", יצא בווידאו. הסיפור מסתיים כשאלאדין ויסמין עומדים להינשא ואלאדין מגלה שאביו עדיין חי, אבל הוא מלך הגנבים באגרבה. בסרט זה ויליאמס חזר לדבב את הג'יני.
הדמויות באלאדין לאחר מכן מופיעות בסדרה "הרקולס" בשנת 1999, כמו כן הופיעו בסרט "הנסיכות של דיסני - סיפורים מכושפים" משנת 2007.
בשנת 2013 יצאה מחזמר "מעוות- סיפורו הלא נודע של הוואזיר המלכותי" שהוא פרודיה על הסרט.
מורשת > משחקי וידאו

יחד עם יציאת הסרט יצאו שלושה משחקי וידאו שונים המבוססים עליו. המצליח ביותר מביניהם הוא קופרודוקציה בין וירג'ין ואולפני ההנפשה של וולט דיסני לסגה מגה דרייב בשם Disney's Aladdin שיצאה בשנת 1993, ואחר כך עברה המרה למחשב האישי, לגיים בוי ולGame Boy Color. במשחק זה עשרה שלבים - השוק, המדבר, גגות אגרבה (עם גאזים וראזול בתור בוסים), הצינוק, שלושה שלבים במערה, עולם הג'יני ושני שלבים בארמון עם קרב נגד יאגו ביניהם ולבסוף ג'אפר.
באותה שנה הוציאה קאפקום משחק "אלאדין" משלה לקונסולת סופר נינטנדו שהומר לגיים בוי אדוונס בשנת 2002. בגרסה זו ה"בוס" הראשון הוא פארוק והאחרון הוא ג'אפר בשתי צורותיו.
בשנת 1994 יצא משחק "אלאדין" לקונסולות גיים גיר ומאסטר סיסטם, שעקב אחר רצף העלילה באופן מדויק יותר.
סדרת הטלוויזיה הביאה השראה למשחק נוסף מבית Argonaut Games בשם "אלאדין ונקמתה של נאסירה" שיצא בשנת 2000 לפלייסטיישן ולמחשב האישי.
מורשת > תיאטרון

בשנת 2014 הועלה בברודוויי מחזמר על פי הסרט, שבו ג'ונתן פרימן שדיבב את ג'אפר בסרט גילם אותו על הבמה במחזמר. כמו כן הוסרה דמותו של הקוף אבו, ובמקומו נוספו דמויות אנושיות בשמות בבקק, עומר וקאסים, שהיו אמורות להופיע בסרט.
Axiom Mission 2

Axiom Mission 2 (בקיצור: Ax-2 בעברית: משימת אקסיום 2) היא טיסת חלל פרטית שהמריאה לתחנת החלל הבין-לאומית (ISS), המופעלת על ידי חברת אקסיום ספייס. בדצמבר 2021, נאס"א אישרה שהצוות יטוס בחללית דרגון. באפריל, החברה הודיעה כי החללית תמריא ב-8 במאי 2023 (9 במאי UTC). זוהי משימת אקסיום השנייה, אחרי משימה 1 של אקסיום באפריל 2022.
הטיסה המריאה ב-21 במאי 2023 ונחתה בתחנת החלל הבינלאומית ב-22 במאי למשימה שנמשכה 8 ימים. החללית נחתה בחזרה בכדור הארץ ב-30 במאי 2023 בשעה 22:04.
הצוות

הצוות כלל את האסטרונאוטית לשעבר של נאס"א פגי ויטסון כמפקדת המשימה ואת ג'ון שופנר כטייס.
בספטמבר 2022 דווח כי ועדת החלל הסעודית של ערב הסעודית קנתה את שני המושבים הנותרים למשימה, האסטרונאוטים הסעודים שטסו הם רייאנה ברנאווי ועלי אלקרני.
ב-11 בינואר 2022, אקסיום ספייס הכריזה על קולונל חיל האוויר האיטלקי (ITAF) ולטר וילדיי כאסטרונאוט המקצועי הבינלאומי הראשון של החברה.אל"ם וילדיי נבחר על ידי אקסיום כטייס גיבוי למשימת Ax-2.
צוות

| תפקיד | אסטרונאוט | מטעם |
| --- | --- | --- |
| מפקדת החללית | ארצות הברית פגי ויטסון,    טיסת חלל רביעית | אקסיום ספייס |
| טייס | ארצות הברית ג'ון שופנר   טיסת חלל ראשונה | תייר חלל פרטי |
| מומחה משימה 1 | ערב הסעודית עלי אל-קרני   טיסת חלל ראשונה | ערב הסעודית |
| מומחה משימה 2 | ערב הסעודית רייאנה ברנאווי   טיסת חלל ראשונה | ערב הסעודית |
צוות > צוות הגיבוי

| תפקיד | אסטרונאוט | מטעם |
| --- | --- | --- |
| מפקדת החללית | ארצות הברית ספרדמייקל לופז-אלגריה | אקסיום ספייס |
| טייס | איטליה ולטר וילדיי | חיל האוויר האיטלקי |
| מומחה משימה 1 | ערב הסעודית עלי אל-חאמדי | ערב הסעודית |
| מומחה משימה 2 | ערב הסעודית מריאם פרדוס | ערב הסעודית |
משימה

ב-21 במאי 2023, חללית קרו דרגון פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1080.1) נחת בחזרה באזור נחיתה מס' 1 בקייפ קנוורל. כ-17 שעות לאחר השיגור, עגנה חללית אל מודול הרמוני שבתחנת החלל הבינלאומית.
בתחנת החלל פגשו האסטרונאוטים הסעודים את סולטאן א-ניאדי, שטס לחלל במרץ למשימה בת חצי שנה בתחנת החלל הבין-לאומית במסגרת משימת SpaceX Crew-6. במהלך שהות בחלל חברי הצוות ביצעו 20 ניסויים בתחום חקר כבידה וביולוגיה.
לאחר השלמת התוכנית החלו הכנות לניתוק החללית מתחנת החלל.
ב-30 במאי 2023, לאחר 8 ימים של פעילות, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות.
הערות שוליים

↑  "NASA Selects Second Private Astronaut Mission to Space Station". NASA. 13 בדצמבר 2021. נבדק ב-14 בדצמבר 2021. {{cite web}}:  (עזרה)
↑  "Axiom Space signs blockbuster deal with SpaceX through 2023 to fly three additional Axiom private crew missions to ISS" (PDF). Axiom Space. 2 ביוני 2021. נבדק ב-2 ביוני 2021. {{cite web}}:  (עזרה)
↑  Josh Dinner last updated, SpaceX Dragon capsule docks at space station with private Ax-2 astronaut crew (video), Space.com, ‏2023-05-22 (באנגלית)
↑  אסטרונאוטית סעודית ראשונה תשוגר הלילה לחלל: "כבוד גדול", באתר וואלה, 21 במאי 2023
↑  Jackie Wattles, SpaceX Axiom 2 mission returns from space station, CNN, ‏2023-05-30 (באנגלית)
↑  Harwood, William (25 במאי 2021). "Whitson to command planned commercial flight to space station". Spaceflight Now. נבדק ב-25 במאי 2021. {{cite web}}:  (עזרה)
↑  "Record-holding astronaut Peggy Whitson and mission pilot John Shoffner to lead Axiom Space's Ax-2 mission to enable new research in space". Axiom Space. 25 במאי 2021. נבדק ב-25 במאי 2021. {{cite web}}:  (עזרה)
↑  Roulette, Joey (21 בספטמבר 2022). "Exclusive: Saudi Arabia buys pair of SpaceX astronaut seats from Axiom -sources". Reuters. {{cite news}}:  (עזרה)
↑  "Saudi Arabia plans to send female astronaut to space in 2023". AP NEWS. 22 בספטמבר 2022. {{cite web}}:  (עזרה)
↑  "Axiom Space to train Italian Air Force's Col. Walter Villadei as professional astronaut for future space mission". Axiom Space. 11 בינואר 2022. נבדק ב-25 במאי 2022. {{cite web}}:  (עזרה)
↑  "Axiom Space and Italian Government Sign Historic MOU to Expand Commercial Utilization of Space". Axiom Space. 25 במאי 2022. נבדק ב-25 במאי 2022. {{cite web}}:  (עזרה)
↑  תיאור משימה AX-2
ורפלט

ורפלט (בהונגרית: Verpelét, ביידיש: ווערפעלעט) היא עיר במחוז הווש שבצפון מזרח הונגריה.
כמו יישובים רבים באירופה, גם אוכלוסיית ורפלט קטנה עם השנים. כך, בשנת 1990 היו בעיר 3,928 תושבים ובשנת 2023 רק 3,709 תושבים.
הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2013
בית הקברות היהודי בורפלט
יהודי ורפלט

יהודים התיישבו בורפלט בסוף המאה ה-18. רובם היו סוחרים ובעלי מלאכה, מיעוטם היו בעלי כרמים ויצרני יין ואחדים היו בעלי אחוזות.
הקהילה היהודית התארגנה בשנת 1800 והקימה חברה קדישא, אגודת נשים, חברת גמילות חסדים ומוסדות חינוך. בית הכנסת נבנה בשנת 1870. קהילת ורפלט השתייכה לזרם האורתודוקסי, ומשנת 1885 היו מסופחים אליה יהודים מכפרי הסביבה כמו יהודי וץ'.
יהודי ורפלט נשדדו ונבזזו גם בעת המהפכה הקומוניסטית שהתחוללה בהונגריה אחרי מלחמת העולם הראשונה (בשנת 1918) וגם מידי לאומנים ימניים ("הטרור הלבן"). באותה עת נשדדו גם תשמישי הקדושה מבית הכנסת וארכיון הקהילה הושמד.
בשנת 1922 היה רבה של ורפלט הרב יוסף אשר פולק ועמד בראש הישיבה המקומית,
אצלו למד בין היתר גם הרב יוחנן סופר. לאחר השואה והשמדת הקהילה עם הישיבה שבה, הוקם איגוד תלמידי ישיבת ורפלט.
במסגרת חובת עבודת כפייה שהטילה ממשלת הונגריה הפרו-גרמנית על היהודים אחרי פרוץ מלחמת העולם השנייה, נלקחו גם גברים יהודים מורפלט. בשנת 1942 נשלחו כ-30 צעירים לעבודות ביצורים ושירותים כ"שרות עזר" לצבא ההונגרי שלחם לצד הגרמנים בחזית אוקראינה, שם נספו רובם.
במאי 1944, אחרי כניסת הצבא הגרמני להונגריה, הועברו יהודי ורפלט למכרות פחם באזור, שם רוכזו בגטו עם יהודים נוספים תושבי הכפרים הסמוכים. בגטו שרר מחסור במזון ובתרופות. בליל חג השבועות, הוסעו כל הגברים בני 48 ומטה להטוון ומשם למחנה ההשמדה אושוויץ. השאר הובאו ב-11 ביוני לקרצ'נד, ומשם שולחו למחנה ההשמדה אושוויץ.
אחרי המלחמה חזרו לורפלט כמה ניצולים מהמחנות. בשנת 1948 הם הקימו גלעד לזכר 80 יהודי העיירה שניספו בשואה. ובשנת 1965 נותרה במקום רק משפחה יהודית אחת.
בדף הקהילה ממפקד קהילות הונגריה כתבו התושבים שבקהילה חיים 87 חברים, ורב המקום הוא יוסף פולק.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 139 |  |
| 1880 | 174 | 2,872 |
| 1910 | 175 |  |
| 1920 | 118 |  |
| 1930 | 146 |  |
| 1941 | 90 | 4,193 |
לקריאה נוספת

ורפלט בפנקס הקהילות הונגריה, עמוד 286
ורפלט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 158–159. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)
הערות שוליים

↑  נתוני הכפר באתר הלמ"ס ההונגרי
↑  מודעה בעיתון משנת 1954 הנוגעת לאיגוד תלמידי ורפלט
↑  תיעוד יהודי ורפלט שנרצחו בשואה
↑  דף קהילת ורפלט מתוך מפקד קהילות הונגריה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת אגר |
| --- | --- | --- |
| יישובים | אגר • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • טרנסנטמאריה • ורפלט |  |
| --- | --- |
בקרת זהויות :  VIAF: 242299363   WorldCat (עם VIAF): 242299363 
בנין בית הכנסת העתיק ורפלט
רבי יוסף אשר פאללאק מווערפעלעט זצ"ל והישיבה
סימון בוליבר

סימון חוסה אנטוניו דה לה סנטיסימה טרינידד בוליבר אי פּאלסיוס (בספרדית: Simón José Antonio de la Santísima Trinidad Bolívar y Palacios ‏האזנהקובץ:Es-Simon Bolivar.oga‏Ⓘ‏; ‏24 ביולי 1783 - 17 בדצמבר 1830) היה מחשובי המצביאים באמריקה הדרומית, נחשב ל"אבי האומה" במדינות רבות. זכה לכינויים רבים כגון "ג'ורג' וושינגטון של אמריקה הדרומית", "המשחרר" (El Libertador) ועוד, ולזכותו נזקפת השגת עצמאותן של שש ארצות באמריקה הדרומית והמרכזית: פנמה, ונצואלה, קולומביה, אקוודור, פרו ובוליביה (הקרויה על שמו) במלחמות העצמאות ביבשת בראשית המאה ה-19.
ביוגרפיה > בצעירותו

בוליבר הוא יליד קראקס ונצואלה, בן למשפחה קריאולית (ילידי אמריקה ממוצא אירופאי). הוריו של בוליבר מתו עוד בילדותו, ובמותם הוא ירש הון רב. לאחר מות הוריו גדל, עם אחיו חואן, תחת השגחתו של דודם. ב-1797 התגייס ושירת כקאדט בגדוד של אביו. ב-1799 נסע לספרד להשלמת לימודיו. הוא למד במדריד והיה מקורב לחצר המלכותית. במדריד הכיר את מריה תרזה שהייתה גם היא בת למשפחה עשירה מקראקס, ונישא לה ב-1802. לאחר נישואיהם חזרו לוונצואלה שם חלתה בקדחת ונפטרה לאחר 8 חודשים.
מאוחר יותר ניהל מערכת יחסים עם מנואלה סאנז, שאף סיכלה ניסיון התנקשות בחייו ב-1828. מערכת היחסים בין השניים נמשכה עד מותו של בוליבר, ב-1830.
ביוגרפיה > קריירה צבאית

לאחר שחי בספרד ובפריז חזר בשנת 1807 לוונצואלה והתייצב בראש קבוצה של קריאולים רדיקלים ששאפו למגר את השלטון הספרדי כשלב במאבק ליצירת איחוד של כל יבשת אמריקה הדרומית. בשנת 1810 הצליחה הקבוצה להפיל את השלטון הספרדי ולהקים ממשלה. זו הייתה הממשלה הראשונה באמריקה הדרומית שנבחרה בבחירות חופשיות. אולם המאבק בין תומכיו של בוליבר לבין השלטון הספרדי ובני בריתו התחדש ונמשך למעשה עד 1824, המועד בו שוחררה בוליביה, המושבה הספרדית האחרונה באמריקה הדרומית.
הספרדים האיצו בסימון בוליבר לסגת מוונצואלה לגרנדה החדשה (Nueva Granada), כיום קולומביה. בוליבר תפס פיקוד על כוח צבאי קולומביאני, וכבש ב-1814 את בוגוטה. ב-1819 הכריז על עצמאות רפובליקת קולומביה הגדולה. אזור זה כולל כיום את אקוודור, קולומביה, ונצואלה ופנמה. ב-17 בדצמבר 1819 הפך לנשיאה הראשון. ב-24 ביוני 1821 ניצח בוליבר את הצבא הספרדי בקרבובו (Carabobo), ונצואלה. הוא המשיך לכבוש שטחים רבים והוסיף לשטחי רפובליקת קולומביה, שכעת הייתה בשלטונו, את אקוודור. בוליבר חלם על איחוד אמריקה הדרומית, אך לא יכול להשיג זאת במהלך המאבק לעצמאות. קולומביה הגדולה הייתה המהלך הראשון שלו ליצירת מדינה אחת לכל היבשת. ואולם, פוליטיקאים אחרים ומנהיגים מקומיים התנגדו לרעיונותיו, ובוליבר המאוכזב התפטר מהנשיאות בשנת 1830, וזמן קצר לאחר מכן, ב-17 בדצמבר, נפטר בסנטה מרתה, קולומביה.
יש לציין כי המאבק בשלטון הספרדי היה מאבק של האוכלוסייה הקריאולית בשלטון הספרדי ולא מאבק עממי. משסולקו הספרדים ששלטו במדינות דרום אמריקה והמורדים הקריאולים אחזו בשלטון היחס אל האוכלוסייה העממית, בני השבטים האינדיאנים, לא השתנה. רק לקראת סוף המאה העשרים  מנהיגים אינדיאנים הצליחו להגיע לשלטון בארצותיהם.
הנצחה

שרידי גופתו של בוליבר הועברו ב-1842 לקראקס, בירת ונצואלה, ומאז 1876 הם מוצגים בפנתיאון הלאומי שם.
שנים אחדות לאחר מפלתו ומותו, זכה בוליבר למעמד של גיבור לאומי במדינות אמריקה הדרומית, שאותן סייע לשחרר משלטון ספרד: בוליביה, ונצואלה, פנמה, קולומביה, אקוודור ופרו. מאז שנות ה-40 של המאה ה-19 ועד ימינו טוענים פוליטיקאים במדינות אלה, מכל הקשת הפוליטית, שהם ממשיכי דרכו של בוליבר.
פסלים ואנדרטאות בדמות בוליבר מעטרים כיכרות ופארקים ברחבי אמריקה הלטינית, וכן במדינות אחרות. על שמו נקראו רחובות ושדרות מרכזיים, מבני ציבור ומוסדות רבים (בהם אוניברסיטת סימון בוליבר בוונצואלה) באמריקה הלטינית. נמל התעופה הבינלאומי בקראקס נקרא על שמו.
בשנת 1881 הוקם בעיר  מרידה שבוונצואלה  שירות דואר מקומי במטרה לממן את פעילות "מועדון בוליבר" המקומי לציון שנת יובל המאה להולדתו.
על שמו נקרא מבצע הריגול הנאצי באמריקה הדרומית, "מבצע בוליבר".
שני מטבעות דרום אמריקניים נקראים על שם בוליבר: בוליביאנו בבוליביה ובוליבר בוונצואלה.
בוליביה קרויה על שמו.
ביולי 2010 הורה נשיא ונצואלה הוגו צ'אווס להוציא את שרידיו מקברו, לחקור את נסיבות מותו של בוליבר, זאת בעקבות שמועות שנפוצו על כך שנרצח על ידי מתנקשים. זמן קצר לאחר מכן, פרסם העיתון הקולומביאני "אל טיימפו" קטעים מיומניו של רופאו של בוליבר, הצרפתי רוספרו רבנרנד, אשר לפיהם סיבת המוות הייתה שחפת או מחלה כרונית אחרת הקשורה לריאות.
בשנת 1999 שונה שמה של ונצואלה ל-"הרפובליקה הבוליברית של ונצואלה" (República Bolivariana de Venezuela), כחלק משינוי רדיקלי שהוגו צ'אווס הוביל תחת הכינוי "המהפכה הבוליברית".
קורות חייו הונצחו בספרים רבים. בין השאר, בספרו של גבריאל גרסיה מרקס, "גנרל במבוך".
בשנת 2013 יצא הסרט the liberator המבוסס על חייו של בוליבר.
הלהקה Ska-P הוציאה שיר סקא פאנק המנציח אותו הנקרא "המשחרר" (בספרדית: "el libertador").
האסטרואיד 712 Boliviana(אנ') שהתגלה על ידי מקס וולף, נקרא על שמו. השם הוצע על ידי קאמי פלמריון.
לקריאה נוספת

אגון לארסן, לוחמי חירות, הוצאת מסדה בע"מ, 1964, עמודים 46 - 64
הערות שוליים

↑  קריאולי  הוא בן למשפחה ספרדית במקורה אבל נשארה  בדרום אמריקה. התושבים המקוריים של דרום אפריקה, האינדיאנים, לא נחשבו תושבים אלא "ילידים".
↑  '"`UNIQ--templatestyles-00000004-QINU`"'The Liberator (2013), נבדק ב-2017-09-07
↑  '"`UNIQ--templatestyles-00000006-QINU`"'(712) Boliviana In: Dictionary of Minor Planet Names. Springer. 2003. doi:10.1007/978-3-540-29925-7_713. ISBN 978-3-540-29925-7.
| --- | --- |
בקרת זהויות :  NLI: 987007258846605171  PLWABN: 9810635873005606  BIBSYS: 90118984  BNC: 000002339  BNE: XX838191  BnF: cb118926507 (data)  CANTIC: a10052094  CiNii: DA01000301  GND: 118513052  ICCU: RAVV049093  ISNI: 0000 0001 2127 8712  KulturNav: d6ecd354-2555-40bf-8757-f85976cdead4  LCCN: n79065448  LNB: 000279681  NARA: 10582281  NCL: 004275445  NDL: 00620390  NKC: jn19990210123  NLA: 35367461  NLG: 85431  NLK: KAC201849481  NSK: 000167530  NTA: 068767129  ORCID: 0000-0001-8276-1724  RERO: 02-A003021716  RSL: 000115233  SELIBR: 289170  SNAC: w6hq446k  SUDOC: 027287858  S2AuthorId: 103954469  TePapa: 67656  Trove: 927576  ULAN: 500339429  VcBA: 495/70661  VIAF: 35731693   WorldCat (עם VIAF): 35731693 
קברו של סימון בוליבר בפנתיאון הלאומי בוונצואלה
פסל של סימון בוליבר בשדרת החירות בליסבון
כמו צמח בר (אלבום)

"כמו צמח בר" הוא אלבומה ה-15 של הזמרת חוה אלברשטיין שיצא בשנת 1975. האלבום מורכב ברובו משירי משוררים, ומרבית שיריו הפכו לנכסי צאן ברזל בתרבות העברית. הוא יצא לאור בחברת התקליטים CBS ישראל, והופק מוזיקלית ברובו על ידי מתי כספי. עוד השתתפו בעיבוד המוזיקלי חנן יובל, משה וילנסקי וג'רארד מישל כהן.
סקירה

רבים מהשירים באלבום מתארים חוויות של שכול ואובדן או של געגועים וזיכרונות ילדות. בעקבות כך הפכו השירים מזוהים עם ימי זיכרון וימי אבל לאומיים, בייחוד לאור יציאתו לאחר מלחמת יום הכיפורים. השירים "את תלכי בשדה" ו"לכל איש יש שם" מושמעים בטקסי יום השואה, "אדבר איתך", "כמו צמח בר", "השכם השכם בבוקר " ו"חופים הם לפעמים" מושמעים בטקסי יום הזיכרון לחללי מערכות ישראל ו"שיר ליל שבת" שכיח בטקסי קבלת שבת. השיר ימי בנימינה הפך לאחד השירים המזוהים ביותר עם אהוד מנור לאחר מותו והשיר "פגישה לאין קץ" הוא בין הבולטים ביצירתו של נתן אלתרמן.
בשנת 2006 יצא האלבום במהדורה מחודשת, בה נכללה גם גרסת וידאו של השיר "כמו צמח בר" מהופעה חיה וכן ביצועי הופעה נוספים.
בעטיפת המהדורה המחודשת כתבה אלברשטיין: ”כמו צמח בר היה תקליט של הזדככות, של רצון להפוך את התסכול, העלבון, האבל והכאב שעברו על כולנו אחרי מלחמת יום הכיפורים למשהו חיובי, לשינוי, לתקווה. היה בי צורך לנחם, לא לצעוק, לא להאשים. השירים בתקליט הזה מצאו אחד את השני כמו אנשים שמוצאים נשמות תאומות בתוך המון אדם. ואחר-כך מצאו השירים את האנשים שהיו זקוקים להם באותו רגע נתון בחייהם”.
רשימת רצועות

| כמו צמח בר> מס' | כמו צמח בר> שם | כמו צמח בר> מילים | כמו צמח בר> לחן | כמו צמח בר> משך | כמו צמח בר>  | כמו צמח בר>  | כמו צמח בר>  | כמו צמח בר>  | כמו צמח בר>  |
| --- | --- | --- | --- | --- | --- | --- | --- | --- | --- |
| 1. | אדבר איתך  | רחל שפירא | אלונה טוראל | 3:16 |  |  |  |  |  |
| 2. | לכל איש יש שם  | זלדה | חנן יובל | 3:14 |  |  |  |  |  |
| 3. | פגישה לאין קץ  | נתן אלתרמן | נעמי שמר | 3:40 |  |  |  |  |  |
| 4. | האמנם (את תלכי בשדה)  | לאה גולדברג | חיים ברקני | 3:30 |  |  |  |  |  |
| 5. | חופים הם לפעמים  | נתן יונתן | נחום היימן | 3:50 |  |  |  |  |  |
| 6. | השכם השכם בבוקר  | רחל שפירא | סשה ארגוב | 4:05 |  |  |  |  |  |
| 7. | ימי בנימינה  | אהוד מנור | מתי כספי | 4:14 |  |  |  |  |  |
| 8. | כמו צמח בר  | רחל שפירא | נחום היימן | 4:45 |  |  |  |  |  |
| 9. | שיר ליל שבת  | יהודה עמיחי | משה וילנסקי | 3:25 |  |  |  |  |  |
| 10. | אחרי מותי  | חיים נחמן ביאליק | ציפי פליישר | 4:22 |  |  |  |  |  |
| 11. | אמרה האשה  | תרצה אתר | משה וילנסקי | 3:00 |  |  |  |  |  |
| 12. | שלכת  | אמנון בקר | ינון נאמן | 3:00 |  |  |  |  |  |
| משך כולל: | משך כולל: | משך כולל: | משך כולל: | 44:21 |  |  |  |  |  |
אורי אוסקרסון

אורי סטיין אוסקרסון (באיסלנדית: Orri Steinn Óskarsson; נולד ב-29 באוגוסט 2004 באיסלנד) הוא כדורגלן איסלנדי המשחק בעמדת החלוץ בריאל סוסיאדד מהלה ליגה ובנבחרת איסלנד.
קריירת מועדונים

אוסקרסון גדל במחלקת הנוער של גרוטה. הוא ערך 15 הופעות בקבוצה הבוגרת של המועדון במסגרת ליגת המשנה האיסלנדית, בהן הבקיע ארבעה שערים.
ב-3 בספטמבר 2020 חתם אוסקרסון בפ.צ. קופנהגן מליגת העל הדנית, והחל לשחק במחלקת הנוער של המועדון. ב-22 במאי 2022 ערך אוסקרסון את הופעת הבכורה שלו בקבוצה הבוגרת של המועדון, בניצחון 3-0 על אולבורג בולדספילקלוב במסגרת ליגת העל הדנית לעונת 2021/2022. זו הייתה הופעתו היחידה בעונה זו, בה זכתה פ.צ. קופנהגן באליפות דנמרק.
ב-25 באוקטובר 2022 ערך אוסקרסון את הופעת הבכורה שלו בליגת האלופות, בהפסד 3-0 לסביליה במסגרת שלב הבתים לעונת 2022/2023.
ב-31 בינואר 2023 הושאל אל סונאוסקה פובולד.
ב-2 באוגוסט 2023 כבש שלושער במדי קופנהגן במסגרת מוקדמות ליגת האלופות נגד פרייד'פליק האיסלנדית, אותה אימן אבא שלו, אוסקר תורוואלדסון.
ב-30 באוגוסט 2024 חתם בריאל סוסיאדד.
תארים

אליפות דנמרק (2): 2021/2022, 2022/2023
הגביע הדני (1): 2022/2023
הערות שוליים

↑  Talent department sign Icelandic talent באתר הרשמי של פ.צ. קופנהגן, 5 בנובמבר 2019 (באיסלנדית)'"`UNIQ--templatestyles-00000011-QINU`"'
בן כהן (עבריין)

| --- | --- |
אין תמונה חופשית
 לידה:  28 באוקטובר 1975 רמת גן, ישראל
 פטירה:  13 בנובמבר 2019 (בגיל 44) תל אביב, ישראל
 מדינה:  ישראל ישראל
 פעילות בולטת:  עבריין
 
בן כהן (28 באוקטובר 1975 – 13 בנובמבר 2019) היה עבריין ישראלי.